wannaphong/clean_thaiwikipedia huggingface dataset:
# กามาลา (นักมวยปล้ำ)
เจมส์ แฮร์ริส (James Harris; 28 พฤษภาคม ค.ศ. 1950 – 9 สิงหาคม ค.ศ. 2020) หรือที่รู้จักกันดีในสังเวียนมวยปล้ำ กามาลา เป็นนักมวยปล้ำอาชีพที่เกษียณอายุชาวแอฟริกันอเมริกัน เมื่อวันที่ 7 พฤศจิกายน ค.ศ. 2011 หมอได้บังคับให้เขาเลิกปล้ำเนื่องจากต้องตัดขาไปด้วยภาวะแทรกซ้อนของความดันโลหิตสูงและโรคเบาหวาน

 ผลงานแชมป์ความสำเร็จ 
 Continental Wrestling Association
 AWA Southern Heavyweight Championship (1 time)
 Great Lakes Wrestling Association
 GLWA Heavyweight Championship (1 time)
 International Championship Wrestling
 ICW Southern Tag Team Championship (1 time) – with Billy Screaming Eagle
 International Wrestling Association
 IWA United States Heavyweight Championship (1 time)
 IWA Tag Team Championship (1 time) – with Buddy Wolfe
 Memphis Wrestling Hall of Fame
 Class of 2022
 NWA Mississippi
 NWA Mississippi Heavyweight Championship (1 time)
 NWA Tri-State
 NWA United States Tag Team Championship (Tri-State version) (1 time) – with Oki Shikina
 Pro Wrestling Illustrated
 PWI ranked him #144 of the 500 best singles wrestlers of the "PWI Years" in 2003.
 Southeastern Championship Wrestling
 NWA Southeastern Heavyweight Championship (Northern Division) (1 time)
 Southeastern Xtreme Wrestling
 SXW Hardcore Championship (1 time)
 Texas Wrestling Hall of Fame
 Class of 2012
 United States Wrestling Association
 USWA Unified World Heavyweight Championship (4 times)
 World Xtreme Wrestling
 Hall of Fame (2013)
WWE
WWE Hall of Fame (Class of 2025 - Legacy wing)https://solowrestling.com/new/139594-wwe-hall-of-fame-legacy-2025-kamala-dory-funk-sr-e-ivan-koloff-nominados
# โรงเรียนมัธยมปลายแทย็อง
โรงเรียนมัธยมปลายแทย็อง  เป็นโรงเรียนไฮสคูลสหศึกษาเอกชน ตั้งอยู่ในชินกิลดง ยองดึงโพกู โซล ที่ซึ่งมีการลงนามให้การร่วมมือด้านการศึกษากับโรงเรียนมัธยมสาธิตมณฑลชานตง (山东省实验中学) ของประเทศจีน我校师生代表团赴韩国首尔大永高等学校进行友好访问 - 山东省实验中学   ปัจจุบัน โรงเรียนมัธยมปลายแทย็องมีอาจารย์ใหญ่ชื่อ รยู ซังคิว โดยเริ่มดำรงตำแหน่งตั้งแต่ปี ค.ศ. 2007 เป็นต้นมา

 ประวัติ 
โรงเรียนมัธยมปลายแทย็องได้รับการรับรองสถาบันในวันที่ 15 ธันวาคม ค.ศ. 1987 และได้ทำพิธีเปิดในวันที่ 3 มีนาคมในช่วงหนึ่งปีต่อมา พร้อมด้วยโรงเรียนประถมแทย็องและโรงเรียนมัธยมแทย็อง ทั้งนี้ โรงเรียนมัธยมปลายแทย็องได้เปิดครอบคลุมส่วนของศูนย์ไอทีของโรงเรียนในวันที่ 21 พฤศจิกายน ค.ศ. 2002 대영정보화 센터 준공 "지식정보化" 선언, 푸른 영등포, 2002년 12월 7일. 

 บุคคลสำคัญ 
 รายนามอาจารย์ใหญ่ 
ลำดับที่วันเข้ารับตำแหน่งชื่อ11 มีนาคม ค.ศ. 1988ซง กิลซัง217 พฤศจิกายน ค.ศ. 1989จาง ซอกโฮ31 มีนาคม ค.ศ. 1992พัก ชานกู41 กันยายน ค.ศ. 1995โจ แชซึง51 มีนาคม ค.ศ. 1999โอ มุนยง61 กันยายน ค.ศ. 2000อี ซังชิน71 กันยายน ค.ศ. 2005โจ แชกี81 กันยายน ค.ศ. 2007รยู ซังคิว

 ศิษย์เก่าที่มีชื่อเสียง 
 อิม ยุนอา และ ซอฮย็อน นักร้องวงเกิลส์เจเนอเรชันCrunchyroll - So Nyu Shi Dae's Group Info
# ซากิจิ โทโยดะ
ซากิจิ โทโยดะ  เป็นนักประดิษฐ์และนักอุตสาหกรรมชาวญี่ปุ่น เขาเกิดที่เมืองโคไซในจังหวัดชิซูโอกะ เขาเป็นบุตรชายของชาวนาและเป็นช่างไม้ผู้ใฝ่รู้ เขาก่อตั้งบริษัทในเครือโทโยดะ คิอิจิโร โทโยดะ ลูกชายของเขา ต่อมาได้ก่อตั้งบริษัทผู้ผลิตรถยนต์รายใหญ่ที่สุดของญี่ปุ่นอย่างโตโยต้า ซากิจิได้รับการขนานนามว่าเป็น "ราชานักประดิษฐ์ของญี่ปุ่น"

 โทโยดะ ออโตเมติก ลูม เวิร์คส์ 
บริษัท โทโยดะ ออโตเมติก ลูม เวิร์คส์ เป็นบริษัทผู้ผลิตเครื่องจักรที่ก่อตั้งโดยซากิจิ โทโยดะ ในปี 1926 มันทำให้เขาได้รับฉายาว่าเป็นบิดาแห่งการปฏิวัติอุตสาหกรรมของญี่ปุ่น เขายังเป็นผู้ก่อตั้งบริษัทโตโยต้า อินดัสทรีส์ จำกัด

โทโยดะคิดค้นและสร้างสรรค์อุปกรณ์ทอผ้าที่เน้นสิ่งทอจำนวนมาก โดยแนะนำระบบการเติมเชื้อเพลิงที่เป็นนวัตกรรมซึ่งใช้ในการขับเคลื่อนเครื่องจักรแบรนด์โทโยดะของเขา สิ่งประดิษฐ์ที่มีชื่อเสียงที่สุดของเขาคือเครื่องทอผ้าอัตโนมัติซึ่งเขาใช้หลักการของจิโดกะ (ระบบอัตโนมัติ) หลักการของจิโดกะ หมายความว่าเครื่องจักรจะหยุดเองเมื่อเกิดปัญหา ต่อมาได้กลายเป็นส่วนหนึ่งของระบบการผลิตของโตโยต้า

 พงศาวลี
# พรรคพัฒนาการชนชาติยะไข่
พรรคพัฒนาการชนชาติยะไข่  เป็นพรรคการเมืองในพม่าซึ่งเป็นตัวแทนของชาวยะไข่ในรัฐยะไข่และเขตย่างกุ้ง พรรคพัฒนาการแห่งชาติยะไข่ก่อตั้งขึ้นเพื่อเข้าร่วมการเลือกตั้ง พ.ศ. 2553. โดยจดทะเบียนกับคณะกรรมการการเลือกตั้งสหภาพในเดือนพฤษภาคม พ.ศ. 2553 ศูนย์กลางของพรรคอยู่ที่ซิตเว รัฐยะไข่ หัวหน้าพรรคคือ เอ้มอง (Aye Maung) พรรคนี้ลงสมัครรับเลือกตั้งในรัฐยะไข่และเป็นตัวแทนของชนกลุ่มน้อยชาวยะไข่ในเขตย่างกุ้ง
ได้รับการเลือกตั้ง 35 ที่นั่ง 
อ้างอิง
# กาพย์ขับไม้ห่อโคลง
กาพย์ขับไม้ห่อโคลงเป็นการนำกาพย์ขับไม้ไปแต่งร่วมกับโคลงสี่สุภาพ เรียกว่า กาพย์ขับไม้ห่อโคลง โดยแต่งกาพย์ขับไม้ 2 บท ตามด้วยโคลงสี่สุภาพ 2 บท แต่ในโคลงสี่สุภาพที่นำมาแต่งนี้ไม่นิยมคำเอก คำเอก และคำสร้อย บังคับให้มีแต่คำโท 4 ตำแหน่งเท่านั้น

 ตัวอย่างคำประพันธ์ 
 ๏ จักแสดงเพระเดช  องค์ไหนนฤเบศร  ปิ่นเกล้ากรุงศรี ผ่านเทพอยุธยา  เรืองพระเดชา  ทั่วทั้งธรณี อันตรายไพรี  บอาจราวี  ด้วยพระสมภาร ๏ ท่านได้ไปปราบ  เกรงพระอานุภาพ  ทั่วทุกทิศาร ท้าวราชนคเรศ  ทั้งจันตประเทศ  บเคยบันดาล ถวายสุวรรณมาลย์  ทั้งบรรณาการ  มากราบถวายเมือง
# หมอนรองรางรถไฟ
หมอนรองราง (ภาษาอังกฤษแบบบริติช: railroad sleeper; ภาษาอังกฤษแบบอเมริกัน: railroad tie) เป็นอุปกรณ์สำหรับใช้ยึดจับรางรถไฟให้อยู่กับที่ ช่วยให้ขอบรางทั้งสองเส้นมีระยะที่เท่ากัน และช่วยถ่ายเทน้ำหนักลงสู่หินหรือวัสดุรองราง หมอนรองรางรถไฟนิยมทำจากไม้เนื้อแข็ง หรือคอนกรีตอัดแรง ในบางครั้งอาจจะทำจากเหล็กกล้าขึ้นรูปก็ได้ หมอนแต่ละชนิดต่างเหมาะสมกับการใช้ที่แตกต่างกันคือ หมอนไม้สามารถใช้รองรางได้ทั่วไปทั้งทางปกติและสะพาน แต่ปัจจุบันนิยมใช้รองจุดที่รางสองเส้นต่อกัน ส่วนหมอนเหล็ก นิยมใช้บนสะพานเหล็กโดยเฉพาะ

ตามมาตรฐานผลิตภัณฑ์อุตสาหกรรม หมอนคอนกรีตที่จะนำมาใช้ ต้องได้รับการทดสอบทั้งในด้านความทนทานต่อการกดดัน ตลอดจนความต้านทานไฟฟ้าที่อาจจะลัดจากรางเส้นหนึ่งไปหาอีกเส้นหนึ่งได้ เพื่อให้สามารถใช้ระบบวงจรไฟตอน (track circuit) ได้โดยไม่มีปัญหา

 การจำแนกชนิด 
 หมอนไม้ 
thumb|หมอนไม้และเครื่องยึดเหนี่ยวราง
หมอนไม้ ทำจากไม้เนื้อแข็ง (เช่น ไม้เต็ง ไม้มะค่า ฯลฯ) หรือไม้เนื้ออ่อนชนิดแข็งอาบน้ำยาครีโอโซต (creosote) หรือโบรอนเพื่อกันปลวกแมลงแทะ ถูกนำมาใช้รองรางรถไฟตั้งแต่ในอดีตมาจนถึงปัจจุบัน หมอนไม้มีข้อดีคือมีความแข็งแรงพอที่จะถ่ายน้ำหนักขบวนรถลงสู่หินรองราง ตลอดจนมีความอ่อนตัวต่อแรงกระแทก นอกจากนี้ ความที่ไม้เป็นฉนวนไฟฟ้า ก็ทำให้สามารถวางวงจรไฟฟ้าสำหรับติดตามขบวนรถ เมื่อขบวนรถผ่านจะทำให้วงจรต่อครบ แสดงผลออกทางผังบรรยายทาง วงจรชนิดนี้เรียกว่าวงจรไฟตอน

อย่างไรก็ตาม ข้อเสียที่สำคัญของหมอนไม้คือผุง่าย และเมื่อใช้ไปนาน ๆ จานรองรางจะกินลึกเข้าไปในเนื้อไม้ ทำให้ระดับสันรางทรุดตัวลง ต้องเปลี่ยนใหม่ นอกจากนี้ ตะปูยึดรางเมื่อได้รับแรงโยกคลอนของขบวนรถที่วิ่งผ่านมาก ๆ เข้า ก็ทำให้ตะปูหลุด ต้องย้ายไปตอกตำแหน่งใหม่หรือแม้แต่เปลี่ยนหมอน ดังนั้น ในปัจจุบัน จึงมีการใช้หมอนคอนกรีตเพิ่มมากขึ้น ซึ่งนอกจากจะทนทานกว่าแล้ว ก็ยังรองรับความเร็วขบวนรถที่เพิ่มมากขึ้นอีกด้วย

 หมอนคอนกรีตอัดแรง 
left|thumb|หมอนคอนกรีต
ด้วยปัญหาที่มีในหมอนไม้แบบเดิมที่มีมาก และการสงวนพื้นที่ป่าไม้ จึงทำให้มีการพัฒนาหมอนรองรางที่ทำด้วยคอนกรีตอัดแรง ใส่โครงเหล็กไว้ภายใน ซึ่งมีราคาถูกกว่าไม้ และรองรับภาระต่อเพลาได้มากขึ้น ยิ่งไปกว่านั้นการใช้หมอนคอนกรีตอัดแรงกับรางเชื่อมยาวก็ยังสามารถทำให้ความเร็วขบวนรถมีมาก และลดเสียงรบกวนจากการเด้งของรางได้อีกด้วย อย่างไรก็ตาม หมอนคอนกรีตต้องติดตั้งกับหินรองทางที่โรยอย่างหนา และคันทางที่อัดแน่นอย่างดีจึงจะเกิดประสิทธิภาพในการใช้งานสูงสุด

ความคิดเรื่องหมอนคอนกรีตอัดแรงมีมาตั้งแต่ พ.ศ.2420 โดยได้มีการคิดค้นหมอนรองรางที่ทำจากคอนกรีตขึ้น กระนั้นก็ยังไม่เป็นที่แพร่หลายนัก จวบจนสงครามโลกครั้งที่สอง ซึ่งไม้หาได้ยากขึ้น ทำให้เกิดการพัฒนาหมอนคอนกรีตในยุโรป Hay 1982, p. 470 ยิ่งเพิ่มน้ำหนักของรางและเชื่อมยาวรางให้ติดกันมากขึ้นเท่าใด การผลิตหมอนก็ต้องทำให้มีคุณภาพดีมากขึ้นเท่านั้น ในปัจจุบัน หมอนคอนกรีตมีการใช้แพร่หลายกันในหลายประเทศรวมถึงไทย

 หมอนเหล็กกล้า 
thumb|หมอนเหล็กกล้า
ในบางกรณี เช่นบนสะพานเหล็ก การรองรับรางรถไฟด้วยหมอนคอนกรีต อาจทำให้หมอนคอนกรีตต้องแตกเสียหายจากแรงสะเทือน จึงต้องใช้หมอนที่ทำจากไม้หรือเหล็กขึ้นเพื่อตัดปัญหาดังกล่าว 

ในทางรถไฟสายแยกในประเทศอังกฤษ หมอนรองรางนิยมทำจากเหล็กกล้าเนื่องจากใช้ปริมาณหินรองรางที่น้อยกว่าการใช้หมอนคอนกรีตถึง 60% (น้อยกว่าหมอนไม้ 45%) ตลอดจนสามารถหลอมกลับมาใช้ใหม่ได้
# อินะ
อินะ  เป็นนครในจังหวัดนางาโนะ ประเทศญี่ปุ่น ในวันที่ 31 มีนาคม ค.ศ. 2006 เมืองทากาโตและหมู่บ้านฮาเซะได้ยุบเข้าเป็นส่วนหนึ่งของนครอินะ

 แหล่งข้อมูลอื่น
# คู่คนลุยเลอะ
คู่คนลุยเลอะ(湘南純愛組!) ภาคปฐมบทหรือภาคต้นของ GTO(The Great  Teacher  Onizuka คุณครูพันธุ์หายาก)  ชื่อภาษาญี่ปุ่น อ่านว่า  Shonan Junai Gumi(หรือบางแห่งใช้ชื่อว่า Young GTO) เขียนและวาดภาพโดย อาจารย์ โทรุ  ฟูจิซาวะ(Toru  Fujisawa)ถูกตีพิมพ์ ครั้งแรกเป็นภาษาญี่ปุ่น  โดยบริษัท  โคดันฉะ เมืองโตเกียว ประเทศญี่ปุ่น เมื่อปีพ.ศ.2534  ตีพิมพ์เป็นภาษาไทยโดย บริษัทวิบูลย์กิจ  พับลิชชิ่ง  กรุ๊ป มีความยาวทั้งสิ้น 31 เล่มจบ  ความยาวประมาณ 6000 หน้ากระดาษ (บางแห่งให้ 32 เล่มจบ โดยรวมเอา The Bad Companyเข้าไปด้วย)

 แหล่งข้อมูลอื่น
# บันดาอาเจะฮ์
บันดาอาเจะฮ์  เป็นเมืองหลักและเมืองใหญ่สุดของจังหวัดอาเจะฮ์ ประเทศอินโดนีเซีย ตั้งอยู่ทางปลายทิศตะวันตกเฉียงเหนือบนเกาะสุมาตรา บริเวณปากแม่น้ำอาเจะฮ์ มีขนาดพื้นที่ 61.36 ตารางกิโลเมตร และมีประชากร 223,446 คนจากสำมะโน ค.ศ. 2010Biro Pusat Statistik, Jakarta, 2011. จากนั้นจึงเพิ่มขึ้นเป็น 252,899 คนในสำมะโน ค.ศ. 2020Badan Pusat Statistik, Jakarta, 2021. จำนวนประมาณการอย่างเป็นทางการในช่วงกลาง ค.ศ. 2022 อยู่ที่ 257,635 คนBadan Pusat Statistik, Jakarta, 2023.

ในอดีตมีชื่อว่าเมือง กูตาราจา ซึ่งมีความหมายว่า "เมืองพระราชา" ต่อมาเมื่อมีการสถาปนารัฐสุลต่านอาเจะฮ์โดยชาวจามปา จึงเปลี่ยนชื่อเมืองเป็น บันดาอาเจะฮ์ดารุซซาลัม หรือเรียกโดยย่อว่า บันดาอาเจะฮ์ และต่อมาจึงเป็นเมืองหลักของจังหวัดอาเจะฮ์ในปี ค.ศ. 1956

บันดาอาเจะฮ์เป็นที่รู้จักไปทั่วโลกจากเหตุการณ์แผ่นดินไหวและคลื่นสึนามิใน ค.ศ. 2004 บันดาร์อาเจะฮ์เป็นเมืองใหญ่ที่อยู่ใกล้จุดเหนือศูนย์เกิดแผ่นดินไหวที่อยู่ห่างจากชายฝั่ง  มากที่สุดJohn Pike, 'Banda Aceh', accessed 23 January 2011. ตัวเมืองประสบกับแผ่นดินไหวที่สร้างความเสียหายอย่างใหญ่หลวงและสึนามิที่ซัดขึ้นมาหลังจากนั้นไม่นานสร้างความเสียหายมากขึ้นอีก ทำให้มีผู้เสียชีวิตในเมืองประมาณ 60,000 คนและบาดเจ็บจำนวนมากJayasuriya, Sisira and Peter McCawley in collaboration with Bhanupong Nidhiprabha, Budy P. Resosudarmo and Dushni Weerakoon, The Asian Tsunami: Aid and Reconstruction After a Disaster , Cheltenham UK and Northampton MA USA: Edward Elgar and Asian Development Bank Institute, 2010.Jayasuriya and McCawley, ibid.

ผลที่ตามมาหลังจากสึนามิทำให้ความขัดแย้งส่วนใหญ่ในเมืองและจังหวัดยุติลง และความช่วยเหลือทั้งภายในและระหว่างประเทศส่งผลให้มีการปรับปรุงและบูรณะเมืองครั้งใหญ่ในช่วงทศวรรษที่ผ่านมา

 ภูมิศาสตร์ 
 ภูมิอากาศ
# ชะนีมงกุฎ
ชะนีมงกุฎ หรือ ชะนีเอี๊ยมดำ เป็นชะนีชนิดหนึ่ง มีชื่อวิทยาศาสตร์ว่า Hylobates pileatus 

เดิมเคยถูกจัดเป็นชนิดย่อยของชะนีมือขาว (H. lar) แต่มีพฤติกรรมและลักษณะบางอย่างต่างออกไป รวมถึงเสียงร้องด้วย โดยสีขนจะแตกต่างออกไปตามเพศและช่วงอายุ ตัวผู้ในช่วงวัยรุ่นจะมีสีขนเหลือง เมื่ออายุ 3-4 ปี จะเปลี่ยนเป็นสีดำทั่วตัวยกเว้นคิ้ว ถุงอัณฑะ หลังมือ หลังเท้า และวงรอบใบหน้า ส่วนตัวเมียมีสีขาวนวลเหมือนเดิม แต่ที่หน้าอกและบนหัวมีสีดำ แลดูคล้ายใส่เอี๊ยม หรือผ้ากันเปื้อน อันเป็นที่มาของชื่อสามัญ

พบอาศัยอยู่ในแถบประเทศลาวและกัมพูชา ทางด้านทิศตะวันตกของแม่น้ำโขง สำหรับในประเทศไทยพบทางภาคตะวันออก เช่น จังหวัดสุรินทร์, บุรีรัมย์, ปราจีนบุรี, จันทบุรี, ตราด และในอุทยานแห่งชาติเขาใหญ่ 

มักอาศัยอยู่ในป่าดิบที่มียอดไม้สูงและรกชัฏ อาหารหลัก คือ ผลไม้, ใบไม้, แมลงและสัตว์เลื้อยคลาน ดื่มน้ำโดยใช้วิธีการเลียตามขนตัวเองและหาตามโพรงไม้  ออกลูกครั้งละ 1 ตัว เมื่อลูกชะนีอายุได้ 1 ปี จะเริ่มออกจากอกแม่ห้อยโหนไปมาด้วยตัวเอง ซึ่งต่างจากชะนีมือขาวที่จะเกาะอยู่กับอกแม่จนอายุได้ 2 ปี และเมื่อลูกอายุได้ 2-3 ปี แม่ชะนีมงกุฎจะเริ่มผสมพันธุ์อีกครั้ง ลูกชะนีโดยเฉพาะตัวผู้จะถูกขับไล่ออกจากฝูงเร็วกว่าตัวเมีย และจะอยู่ตามลำพังจนกระทั่งหาคู่ผสมพันธุ์ได้http://www.prc.ac.th/tree_an_teen/h_pileatus.htm  ชะนีมงกุฎ]

ชะนีมงกุฎในอุทยานแห่งชาติเขาใหญ่ มีการผสมข้ามพันธุ์กับชะนีมือขาว จนเกิดเป็นชะนีลูกผสมซึ่งมีลักษณะรูปร่างที่แตกต่างออกไป รวมถึงเสียงร้องด้วย อันเนื่องจากอุทยานแห่งชาติเขาใหญ่นับเป็นสถานที่แห่งเดียวในโลก ที่มีชะนีทั้ง 2 ชนิดนี้อาศัยอยู่ในพื้นที่เดียวกันชุ่มฉ่ำกับชีวิต เสือ....ชะนี.... พิศวง เขาใหญ่ วิถีวานร, "พินัยกรรมธรรมชาติ". สารคดีทางทีวีไทย: ศุกร์ที่ 18 มกราคม 2556

 ระเบียงภาพ
# ชะนีธรรมดา (สกุล)
{{Taxobox
| name = ชะนีธรรมดา
| image = Hylobates klossii B.jpg
| image_width = 220px
| image_caption = ชะนีโคสส์ หรือ ชะนีเซียมังแคระ(Hylobates klossii')
| regnum = Animalia
| phylum = Chordata
| classis = Mammalia
| ordo = Primates
| superfamilia = Hominoidea
| familia = Hylobatidae
| type_species = Homo lar| type_species_authority = Linnaeus, 1771
| genus = Hylobates| genus_authority = Illiger, 1811
| range_map = Hylobates_distribution_map_with_legend.svg
| range_map_caption= แผนที่แสดงการกระจายพันธุ์ (สีแบ่งตามชนิด)
| range_map_width = 220px
| synonyms= *Brachiopithecus Sénéchal, 1839 Brachitanytes Schultz, 1932 Cheiron Burnett, 1829 Gibbon Zimmermann, 1777 Laratus Gray, 1821 Methylobates Ameghino, 1882
|synonyms_ref = Wilson, D. E. & Reeder, D. M. (eds.) (2005). Mammal Species of the World. A Taxonomic and Geographic Reference. Third edition. ISBN 0801882214 
}}
สกุลชะนีธรรมดา เป็นสกุลของสัตว์เลี้ยงลูกด้วยนมในอันดับวานร จำพวกลิงไม่มีหางสกุลหนึ่ง ใช้ชื่อสกุลว่า Hylobates (/ไฮ-โล-บา-เตส/) ในวงศ์ชะนี (Hylobatidae)

ชะนีในสกุลนี้มีจำนวน 44 โครโมโซม  บริเวณรอบ ๆ ใบหน้าจะมีขนสีขาวขึ้นเป็นวงกลมเหมือนวงแหวน ชะนีในสกุลนี้กระจายพันธุ์ตั้งแต่ภาคกลางและภาคใต้ของจีน จนถึงหลายประเทศในภูมิภาคเอเชียอาคเนย์ รวมถึงเกาะต่าง ๆ ในทะเล เดิมเคยถูกจัดให้เป็นเพียงสกุลเดียวในวงศ์นี้ ก่อนที่แยกออกไปเป็นสกุลต่าง ๆ ตามการศึกษาที่มีเพิ่มมากขึ้น (ข้อมูลบางแหล่งจัดให้มีเพียงสกุลเดียว)จาก itis.gov Gibbon Systematics and Species Identification 

ชนิด
ชะนีมือขาว (Hylobates lar) ชะนีมือขาวมลายู (Hylobates lar lar) ชะนีมือขาวคาเพนเทอ (Hylobates lar carpenteri) ชะนีมือขาวกลาง (Hylobates lar  entelloides) ชะนีมือขาวสูมาตรา (Hylobates lar vestitus) ชะนีมือขาวยูนนาน (Hylobates lar yunnanensis) (อาจสูญพันธ์ู)ชะนีเคราขาวบอร์เนียว (Hylobates albibarbis)
ชะนีมือดำ (Hylobates agilis)
ชะนีมัลเลอร์ (Hylobates muelleri)
ชะนีสีเงิน (Hylobates moloch)
ชะนีมงกุฎ (Hylobates pileatus)
ชะนีโคลสส์ (Hylobates klossii'')
# ชะนีแก้มขาว (สกุล)
ชะนีแก้มขาว  เป็นสกุลของสัตว์เลี้ยงลูกด้วยนมในอันดับวานรสกุลหนึ่ง ใช้ชื่อสกุลว่า Nomascus (/โน-มาส-คัส/) จัดเป็นลิงไม่มีหาง ในวงศ์ชะนี (Hylobatidae)

เดิมสกุลนี้เคยถูกให้เป็นสกุลย่อยของสกุล Hylobates (ซึ่งบางข้อมูลจัดให้เป็นสกุลเดียวกัน)จาก itis.gov  ต่อมามีการศึกษาเพิ่มเติมพบว่าชะนีสกุลนี้มีจำนวนโครโมโซม 52 ส่วนมากชะนีกลุ่มนี้จะมีขนสีดำและมีกระจุกขนสีดำที่กลางกระหม่อม แต่บางส่วนก็มีสีที่อ่อนลงไป พบกระจายพันธุ์ตั้งแต่ภาคใต้ของจีน (มณฑลยูนาน และเกาะไหหลำ) จนถึงภาคเหนือและกลางของเวียดนาม และภาคเหนือของลาว 

การจำแนก
ชะนีดำ (Nomascus concolor)
ชะนีกระหม่อมดำตะวันออก (Nomascus nasutus)
ชะนีแก้มขาวเหนือ (Nomascus leucogenys)
ชะนีแก้มขาวใต้ (Nomascus siki)
ชะนีแก้มเหลือง (Nomascus gabriellae)
ชะนีแก้มยุ้ยเหนือ (Nomascus annamensis) Wilson, D. E. & Reeder, D. M. (eds.) (2005). Mammal Species of the World. A Taxonomic and Geographic Reference. Third edition. ISBN 0801882214 
ชะนีแก้มดำไหหลำ (Nomascus hainanus)
# มิกกี สกอตต์ลุนด์
มิกกี สกอตต์ลุนด์ (2 มกราคม ค.ศ. 1948 —) เป็นนักยิงหน้าไม้ชาวสวีเดน ผู้ซึ่งเข้าแข่งขันให้แก่สโมสรหน้าไม้กอเทนเบิร์ก เขาเป็นแชมป์โลกใน ค.ศ. 2009 และ 2010 และเป็นแชมป์สวีเดนหลายสมัยNames In The Game  รวมถึงเป็นแชมป์ยุโรปโดยเป็นผู้ชนะยูโรคัพและเวิลด์คัพหลายรายการ และเป็นหนึ่งในผู้ที่ได้รับการจัดอันดับที่ดีที่สุดของโลก นอกจากนี้ มิกกียังให้การฝึกสอนแชมป์สวีเดนและแชมป์โลกในการยิงหน้าไม้หลายราย มิกกีกลายเป็นแชมป์โลก (กลางแจ้ง 45, 55 และ 65 เมตร) จากผลการตัดสินของกรรมการที่เอนทรอนคาเมนโต ประเทศโปรตุเกส ในวันที่ 29 สิงหาคม ถึง 5 กันยายน ค.ศ. 2009 เขาได้รับรางวัล 2 เหรียญทอง จากการยิงเป้าและการชิงถ้วย โดยเป็นกีฬาสงครามทางจิตวิทยา ซึ่งผู้เล่นที่ดีที่สุด 8 คนจะจับคู่กัน และกำจัดผู้แพ้ให้ออกไป

มิกกี สกอตต์ลุนด์ ยังเป็นทั้งนักผจญภัยและนักสำรวจแร่ระดับอาชีพ โดยมีเอกสารรับรองจาก ประเทศกายอานา, รัฐแคลิฟอร์เนีย, ประเทศออสเตรเลีย, รัฐแทสเมเนีย, ประเทศนิวซีแลนด์, ประเทศเคนยา ตลอดจน ประเทศแทนซาเนีย, นอร์เวย์ภาคเหนือ และ ประเทศสวีเดน จากสมาคมคนงานเหมือง (GGF)

เขาเคยถูกตัดสินว่าใช้หน้าไม้ที่ใบอนุญาตหมดอายุ เมื่อครั้งที่เขาสาธิตการใช้หน้าไม้ผ่านทางโทรทัศน์ และใน ค.ศ. 1990 มิกกีต้องปิดร้านจำหน่ายอาวุธของตนเอง เนื่องด้วยถูกกล่าวหาว่าจำหน่ายหน้าไม้ผิดกฎหมาย โดยเขาได้รอให้เจ้าหน้าที่ของรัฐมายึดของเหล่านี้ไปในช่วงพิจารณาคดี ซึ่งเขาเองก็มีความสงสัยต่อกฎหมายอาญาอยู่ในระดับหนึ่งPoliser till salu - Fokus 

 สถิติ 
 ค.ศ. 2005 สถิติโลก 55 เมตร ที่ประเทศออสเตรเลีย
 ค.ศ. 2006 สถิติยุโรป 45 เมตรและ 65 เมตร ที่ประเทศโปรตุเกส
 ค.ศ. 2006 สถิติยุโรป 1+2 วันแห่งการยิง ที่ประเทศโปรตุเกส
 เป็นแชมป์สวีเดนกลางแจ้งในเดือนมิถุนายน ค.ศ. 2008 ด้วยสถิติใหม่ของประเทศสวีเดน

 ผลการแข่งขันอื่น 
 มิกกีได้รับเหรียญทองแดงจากรายการเวิลด์คัพซึ่งจัดขึ้น ณ เมืองโอโตรโควิสเซในวันที่ 1-3 กรกฎาคม ค.ศ. 2011
 เป็นแชมป์โลกในร่ม ค.ศ. 2010 (ในการแข่งขันยิงหน้าไม้ 18 เมตร)
 จบเกมด้วยอันดับ 6 ของการแข่งขันชิงแชมป์ยุโรป ณ วันที่ 10-16 สิงหาคม ค.ศ. 2009 ที่สาธารณรัฐเช็ก โดยได้รับรางวัลจากการแข่งขันรอบไฟนอล
 ชนะรายการเวิลด์คัพ 29 สิงหาคม - 6 กันยายน ค.ศ. 2009 รวมถึงการแข่งขันชิงชนะเลิศที่เรียกว่าแมตช์เพลย์ และได้รับรางวัล 2 เหรียญทอง
# วีวาเชลาฟ มาลาเฟียฟ
วีวาเชลาฟ อเล็คซานโดรวิช มาลาเฟียฟ (เกิดเมื่อวันที่ 4 มีนาคม ค.ศ. 1979 เป็นอดีตนักฟุตบอลชาวรัสเซีย เคยเล่นให้กับสโมสรฟุตบอลเซนิตเซนต์ปีเตอส์เบิร์กในรัสเซียนพรีเมียร์ลีก ตำแหน่งผู้รักษาประตู และทีมชาติรัสเซีย ตั้งแต่ปี ค.ศ. 2003

แหล่งข้อมูลอื่น
  Profile at the official FC Zenit St. Petersburg website 
  Profile at the official Russian Premier League website 
  Official website
 Russia – Record International Players
# แฮมป์เดนพาร์ก
แฮมป์เดนพาร์ก (หรือเรียกการง่ายๆว่า แฮมป์เดน) เป็นสนามฟุตบอล ตั้งอยู่ที่ เมาท์ ฟรอริดา เมืองกลาสโกว์ ประเทศสก็อตแลนด์ มีความจุทั้งหมด 52,063 ที่นั่ง เปิดใช้สนามอย่างเป็นทางการเมื่อปี ค.ศ. 1903 และ ได้รับการปรับปรุงในด้านเก้าอี้ที่นั่งในปี ค.ศ. 1999  สนามแห่งนี้เป็นสนามเหย้าของ ฟุตบอลทีมชาติสก็อตแลนด์ และ สโมสรฟุตบอลควีนสพาร์ก สโมสรฟุตบอลในสก็อตแลนด์ สนามแห่งนี้ยังเคยเป็นที่ใช้ในการแข่งขันรอบชิงชนะเลิศของ สก็อตติช คัพ และ สก็อตติชลีกคัพ มาแล้วหลายปี สนามแห่งนี้ยังเคยเป็นสถานที่จัดการแข่งขันของ ยูฟ่า ทั้ง ยูฟ่าแชมเปียนส์ลีก ในปี 2002 และ ยูฟ่าคัพ ในปี 2007 รอบชิงชนะเลิศอีกด้วย 
อ้างอิง

แหล่งข้อมูลอื่น
# ตัวกรองคาลมาน
ตัวกรองคาลมาน  เป็นที่รู้จักกันว่าคือการประมาณค่าของสมการกำลังสองเชิงเส้น  (หรือ LQE)   เป็นขั้นตอนวิธีแบบเวียนบังเกิดในการประมาณตัวแปรสถานะของระบบพลวัต โดยการประมาณตัวแปรสถานะของระบบพลวัตนี้อาจจะประยุกต์ใช้ในกรณีที่ต้องการประมาณตัวแปรสถานะที่ถูกสัญญาณรบกวนหรือเกิดจากข้อจำกัดในการตรวจวัดตัวแปรสถานะนั้นๆ หรือในบางกรณีก็ใช้ร่วมกับข้อมูลของตัวแปรสถานะที่ได้รับมาจากเซ็นเซอร์ซึ่งทำให้ข้อมูลของตัวแปรสถานะมีความแม่นยำมากขึ้นกว่าการเลือกใช้ข้อมูลจากเซ็นเซอร์เพียงอย่างเดียว 

ตัวกรองคาลมานถูกนำเสนอครั้งแรกโดย รูดอล์ฟ อีมิว คาลมาน ในปี ค.ศ. 1960 ซึ่งแนวความคิดของคาลมานเกี่ยวกับตัวกรองคาลมานนี้ถูกตั้งข้อสงสัยเป็นอย่างมากในช่วงเริ่มต้นแต่อย่างไรก็ดี คาลมานประสบความสำเร็จในการนำแนวผลงานชิ้นนี้ของเขาให้ได้รับการยอมรับจากการได้พบกับ สแตนลี่ เอฟ. ชมิคท์ (Stanley F. Schmidt) แห่งศูนย์วิจัยแอมส์ ของนาซ่า ในช่วงทศวรรษที่ 1960 จนในที่สุดตัวกรองคาลมานได้ถูกนำไปใช้ในการควบคุมและกรองสัญญาณของยานอวกาศในโครงการอะพอลโล และหลังจากนั้นก็ถูกนำไปใช้อย่างแพร่หลายเรื่อยมา 
 ดูเพิ่ม 
 

 
 Kalman–Bucy Filter, การพิสูจน์ตัวกรองคาลมาน-บุซซี
 วิดิทัศน์สอนเรื่องตัวกรองคาลมานจาก  MIT
 แนะนำตัวกรองคาลมานขั้นเริ่มต้น , SIGGRAPH 2001 Course, Greg Welch and Gary Bishop
 Kalman filtering chapter  Stochastic Models, Estimation, and Control, vol. 1, by Peter S. Maybeck 
 Kalman Filter เว็ปรวมลิงก์เกี่ยวกับตัวกรองคาลมาน
 Kalman Filtering 

ค
หมวดหมู่:กระบวนการมาร์คอฟ
# ฌ็อง-บาติสต์ เดอ ลา ซาล
นักบุญฌ็อง-บาติสต์ เดอ ลา ซาล (30 เมษายน ค.ศ. 1651 – 7 เมษายน ค.ศ. 1719) เป็นบาทหลวงโรมันคาทอลิกชาวฝรั่งเศส ผู้ก่อตั้งคณะภราดาลาซาล ซึ่งเป็นคณะนักบวชคาทอลิกที่มีบทบาทสำคัญในด้านการจัดการศึกษาแก่เยาวชน ท่านได้รับการประกาศเป็นนักบุญเมื่อวันที่ 24 พฤษภาคม ค.ศ. 1900 และได้รับยกย่องว่าเป็นนักบุญองค์อุปถัมภ์ครูอาจารย์

 ประวัติ 
เดอ ลา ซาล เกิดในตระกูลขุนนาง ที่เมืองแร็งส์ แคว้นช็องปาญาร์แดน ประเทศฝรั่งเศส เมื่อวันที่ 30 เมษายน ค.ศ. 1651 เป็นบุตรคนโตสุดในบรรดาพี่น้องทั้งหมดสิบคน ได้รับศีลโกนเมื่ออายุ 11 ปี และได้เป็นแคนอนประจำอาสนวิหารแม่พระแห่งแร็งส์เมื่อายุได้ 15 ปี ศึกษาจนจบปริญญาเอกสาขาวิชาเทววิทยา แล้วรับศีลอนุกรมขั้นบาทหลวงเมื่อวันที่ 9 เมษายน ค.ศ. 1678 ขณะมีอายุได้ 26 ปี

เดอ ลา ซาล ได้อุทิศตนทำงานด้านการศึกษาอย่างจริงจังเพื่อช่วยเหลือเด็กยากจนในประเทศฝรั่งเศสสมัยนั้นให้มีการศึกษา จึงรวมกลุ่มชายที่มีความกระตือรือร้นจะทำงานด้านการศึกษาตั้งเป็นคณะภราดาลาซาลซึ่งเป็นคณะนักบวชที่เน้นงานสอนเด็กเหล่านั้นโดยเฉพาะ สมาชิกของคณะมีเฉพาะภราดา นับเป็นคณะนักบวชฆราวาสคณะแรกที่เน้นงานสอน และยังเป็นต้นแบบให้คณะนักบวชอื่น ๆ ที่เน้นการสอนที่เกิดขึ้นภายหลังด้วยประวัตินักบุญตลอดปี:นักบุญยอห์น แบปติสต์ เดอ ลาซาล . มิสซังโรมันคาทอลิกกรุงเทพฯ. เรียกข้อมูลวันที่ 19 ตุ.ค. พ.ศ. 2555. ท่านยังริเริ่มให้ใช้ภาษาท้องถิ่นในการเรียนการสอนแทนการใช้ภาษาละตินที่ทำมาแต่เดิมSt. John Baptist de la Salle. Catholic Online. เรียกข้อมูลวันที่ 19 ตุ.ค. พ.ศ. 2555. เป็นผู้บุกเบิกการอบรมวิชาชีพครู ได้ก่อตั้งวิทยาลัยครูที่เมืองแร็งส์ ปารีส และแซ็ง-เดอนี และตั้งโรงเรียนขึ้นอีกหลายแห่งในฝรั่งเศส สอนในระดับชั้นประถมศึกษา มัธยมศึกษา อาชีวศึกษา

ฌ็อง-บาติสต์ เดอ ลา ซาล ถึงแก่มรณกรรมที่แซ็ง-ยง เมืองรูอ็อง ประเทศฝรั่งเศส ในวันที่ 7 เมษายน ค.ศ. 1719 (ซึ่งเป็นวันศุกร์ประเสริฐประจำปีนั้น) ขณะมีอายุย่าง 68 ปี เรลิกของท่านถูกเก็บรักษาไว้ที่ศูนย์กลางคณะภราดาลาซาล กรุงโรม ประเทศอิตาลีคณะภราดาลาซาล, หอจดหมายเหตุ มิสซังโรมันคาทอลิกกรุงเทพฯ, เรียกข้อมูลวันที่ 19 ตุ.ค. พ.ศ. 2555

 การประกาศเป็นนักบุญ 
บาทหลวงฌ็อง-บาติสต์ เดอ ลา ซาล ได้รับการประกาศเป็นบุญราศีเมื่อวันที่ 19 กุมภาพันธ์ ค.ศ. 1888 ต่อมาได้รับการประกาศเป็นนักบุญเมื่อวันที่ 24 พฤษภาคม ค.ศ. 1900 โดยสมเด็จพระสันตะปาปาลีโอที่ 13 นอกจากนี้สมเด็จพระสันตะปาปาปิอุสที่ 12 ยังยกย่องให้ท่านเป็นนักบุญองค์อุปถัมภ์ครูอาจารย์ตั้งแต่ปี ค.ศ. 1950
# ควีนวิกทอเรียบิลดิง
ควีนวิกทอเรียบิลดิง  เป็นอาคารที่สร้างในปลายคริสต์ศตวรรษที่ 19 ออกแบบโดยจอร์จ มักเร ในเขตศูนย์กลางธุรกิจของเมืองซิดนีย์ ประเทศออสเตรเลีย โดยเป็นอาคารสถาปัตยกรรมฟื้นฟูโรมาเนสก์ ที่ถูกสร้างขึ้นระหว่าง ค.ศ. 1893-1898 มีความกว้างของตัวอาคาร 30 เมตร และความยาว 190 เมตร ตัวอาคารมีถนนล้อมรอบทั้ง 4 ด้าน คือ George Street, Market Street, York Street และ Druitt Street อาคารหลังนี้ได้รับการออกแบบให้เป็นศูนย์การค้าในช่วงแรก และต่อมาถูกใช้งานอย่างหลากหลายจนกระทั่งได้รับการบูรณะให้มีการใช้งานดังเดิมในช่วงปลายคริสต์ศตวรรษที่ 20

 พระบรมราชินยานุสาวรีย์สมเด็จพระราชินีนาถวิกตอเรีย 
บริเวณทิศใต้ของควีนวิกทอเรียบิลดิง คือ ลานครบรอบสองร้อยปี (Bicentennial Plaza) ด้านหน้าศาลาว่าการนครซิดนีย์ ตรงข้าม Druitt Street จะพบพระบรมราชินยานุสาวรีย์ของสมเด็จพระราชินีนาถวิกตอเรียที่สร้างเป็นฐานหินสี่เหลี่ยมสีเทาสว่าง โดยเป็นงานแกะสลักของประติมากรจอห์น ฮิวส์ พระบรมราชินยานุสาวรีย์แห่งนี้เคยตั้งอยู่ด้านนอกสภานิติบัญญัติของประเทศไอร์แลนด์ ต่อมารัฐบาลไอร์แลนด์ได้มอบพระบรมราชินยานุสาวรีย์แห่งนี้สู่ประชาชนชาวซิดนีย์ และทางการได้นำมาวางบนที่ตั้งปัจจุบันใน ค.ศ. 1987
# โมบาระ
โมบาระ  เป็นนครในจังหวัดชิบะ ประเทศญี่ปุ่น มีขนาดพื้นที่ทั้งสิ้น 100.01 ตารางกิโลเมตร ในปี ค.ศ. 2012 มีจำนวนประชากร 91,439 คน

 ที่ตั้งทางภูมิศาสตร์ 

โมบาระตั้งอยู่ด้านในแผ่นดินของคาบสมุทรโบโซ มีความสูงของพื้นทางทิศตะวันตกและจะลาดไปทางทิศตะวันออก ได้รับอิทธิพลจากกระแสน้ำคูโรชิโอะ ในมหาสมุทรแปซิฟิก ทำให้มีสภาพอากาศแบบมหาสมุทร อากาศร้อนชื้นในฤดูร้อน และอากาศเย็นในฤดูหนาว

แหล่งข้อมูลอื่น

 เว็บไซต์ทางการ 
 เว็บไซต์เทศกาลทานาบาตะเมืองโมบาระ  

โมบาระ
# กริฟ ริส
กริฟฟิด มาริดิต โบเวน ริส  เป็นนักดนตรีชาวเวลส์ ที่เป็นศิลปินเดี่ยว และเล่นดนตรีให้อีกหลากวงรวมทั้งวง ซุเปอร์เฟอร์รีแอนิมัลส์ ที่ได้อยู่ในกระแสหลักในยุค 1990 นอกจากนี้เขายังเข้างมีวงอิเล็กหรอป็อปเซ่น นีออน นีออน พร้อมด้วย บูม บีบ กับอัลบั้มของพวกเขา Stainless Style ถูกเสนอชื่อเข้าชิง รางวัลเมอร์คิวรี (Mercury Prize) ในปี 2008 และเขาได้รับรางวัล เวลส์มิวสิกไพรซ์ (Welsh Music Prize) ในปี 2011 ในอัลบั้ม Hotel Shampoo